VÝZVA NA PREDLOŽENIE PONUKY

(zadávanie zákazky s nízkou hodnotou

podľa ustanovenia § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších zákonov (ďalej len „zákon“))

### I. Názov, adresa a kontaktné miesto verejného obstarávateľa

Názov: Ministerstvo vnútra Slovenskej republiky – OHZ SE MV SR

Adresa: Košická 47,

Krajina: Slovenská republika

Internetová adresa organizácie (URL): <http://www.minv.sk/>

Kontaktná osoba: Mgr. Art. Lenka Šimonyiová

Telefón: 0961 054 172

E-mail: lenka.simonyiova@minv.sk

URL zverejnenej zákazky: <https://josephine.proebiz.com/sk/promoter/tender/20793/iszu/login>

### 

### II. Opis

Názov zákazky:

Geodetické služby pre Trnavský kraj

Druh zákazky: služba

Spoločný slovník. obstarávania (CPV): 71354300-7 Katastrálne vymeriavanie Rozdelenie predmetu zákazky na časti:

Zákazka nie je rozdelená na časti.

Hlavné miesto poskytovania služieb:

Ministerstvo vnútra SR , Centrum podpory Trnava, Kollárova č. 18, 917 02 Trnava, (pre Trnavský kraj)

Termín splnenia zákazky:

Zmluva pre každú časť zákazky bude uzatvorená na obdobie 24 mesiacov od nadobudnutia jej účinnosti alebo do vyčerpania finančného limitu pre jednotlivé časti, podľa toho, ktorá skutočnosť nastane skôr.

Opis predmetu zákazky:

Predmetom zákazky sú geodetické služby vyhotovené v súlade s technickými a právnymi predpismi určené pre tento druh služby platné na území Slovenskej republiky, predovšetkým však v súlade so Smernicou na vyhotovenie geometrických plánov a vytyčovanie hraníc pozemkov (katastrálny zákon a jeho vykonávacia vyhláška, smernice radu geodézie, kartografie a katastra SR a inštrukcie na vyhotovenie geometrických plánov,....)

Cena bude stanovená dohodou podľa zmluvných strán v zmysle zákona NR SR č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon NR SR č. 18/1996 Z. z. o cenách.

V cene budú zahrnuté všetky ekonomicky oprávnené náklady (doprava na miesto merania, meranie, spracovanie, náklady na odkonzultovanie a doručenie predmetu zákazky atď.), ktoré uchádzačovi môžu vzniknúť v súvislosti s vykonaním a dodaním, vrátane správnych poplatkov.

Plnenie bude realizované v zmysle zmluvy na základe objednávok vystavených objednávateľom.

Cena za geodetické služby bude určená vynásobením jednotkovej ceny, počtom merných jednotiek a k zákazke budú pripočítané náklady za poskytnutie podkladov z operátu katastra nehnuteľností a správne poplatky, v tých prípadoch, kedy sú v zmysle zákona vyrubené.

Pri všetkých geodetických službách sa počet merných jednotiek uvádza v hektometroch (hm), to znamená, že 1 merná jednotka sa rovná 100 m hranice pozemku.

Objednávateľ za účelom vykonania služby poskytne uchádzačovi list vlastníctva a kópiu z katastrálnej mapy, a ostatné dokumenty potrebné k riadnemu vykonaniu, pokiaľ ich bude mať k dispozícii.

Objednávateľ požaduje dodanie úradne overeného Geometrického plánu v počte 3 vyhotovenia v tlačenej forme a jeden v digitálnej forme.

Ak je uchádzač zdaniteľnou osobou pre DPH v zmysle príslušných predpisov (ďalej len "zdaniteľná osoba"), navrhovanú cenu uvedie v zložení:

- navrhovaná cena v Eur bez DPH,

- DPH 20% v Eur,

- navrhovaná cena v Eur vrátane DPH.

Ak uchádzač nie je zdaniteľnou osobou pre DPH, uvedie navrhovanú cenu v Eur. Skutočnosť, že nie je zdaniteľnou osobou pre DPH, uchádzač uvedie v ponuke.

Uchádzač vo svojej ponuke stanoví cenu celkom za celý predmet zákazky a zároveň aj ceny za jednotlivé položky v zmysle výzvy.

### III. predpokladaná hodnota zákazky:

### Celková hodnota - 5 000,- Eur bez DPH

### 

### IV. Administratívne informácie

Komunikácia:

Verejný obstarávateľ bude pri komunikácii s uchádzačmi resp. záujemcami postupovať v zmysle § 20 zákona prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi. Uchádzač má možnosť registrovať sa do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID). Technické požiadavky na systém a informácie o registrácii a o používaní systému JOSEPHINE sú uvedené na webovom sídle systému https://josephine.proebiz.com v položke „Knižnica manuálov a odkazov“.

„Verejný obstarávateľ upozorňuje, že predkladanie ponúk je umožnené iba autentifikovaným uchádzačom. Spôsob zrealizovania autentifikácie je uvedený v dokumente „Manuál registrácie záujemcu/uchádzača“ na webovom sídle systému https://josephine.proebiz.com v položke „Knižnica manuálov a odkazov“

Použije sa elektronická aukcia: Nie

Lehota na predkladanie ponúk:

Dátum: 03.05.2022

Čas: do 12:00

Spôsob predkladania ponúk:

Formou predloženia ponuky do predmetnej zákazky v elektronickej forme v systéme JOSEPHINE umiestnenom na webovej adrese <https://josephine.proebiz.com> .

### V. Podmienky účasti

1. Doklad o oprávnení poskytovať službu podľa § 32 ods. 1 zákona č. 353/2015 Z. z. o verejnom obstarávaní a o zmene a doplnení niektorých zákonov v znení neskorších predpisov ( ďalej len „zákon“ ), ktorý zodpovedá predmetu zákazky.
2. Doklad podľa § 32 ods. 2 písm. f) zákona ( čestné vyhlásenie ) o tom, že uchádzač nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.
3. Doklad podľa § 34 ods. 1 písm. g) zákona odborná kvalifikácia osoby na plnenie zmluvy podľa § 7 zákona č. 215/1995 Z.z. o geodézii a kartografii. a zákona č. 487/2021 Z. z. o Komore geodetov a kartografov. Uchádzač môže doklad podľa písm. a) a písm. b) nahradiť predložením platného potvrdenia o jeho zapísaní do zoznamu hospodárskych subjektov podľa § 152 ods. 1 zákona, resp. čestným vyhlásením.
4. Doklady uvedené podľa písm. a) až písm. c) predložia uchádzači v rámci ponuky ako fotokópie.

### VI. Kritériá vyhodnotenia ponúk

Kritériom na vyhodnotenie ponúk je najnižšia cena za predmet zákazky.

Verejný obstarávateľ bude vyhodnocovať ponuky jednotlivých uchádzačov podľa ich konečnej ceny za celý predmet zákazky, t. j. u platcov DPH cenu vrátane DPH a u neplatcov DPH cenu bez DPH.

Na základe výsledku vyhodnotenia ponúk bude určený úspešný uchádzač za jednotlivé časti zákazky..

Na základe výsledku vyhodnotenia ponúk bude určený úspešný uchádzač. Neúspešných uchádzačov bude verejný obstarávateľ informovať o výsledku vyhodnotenia ponúk

### VII. Podmienky týkajúce sa zmluvy

Výsledkom verejného obstarávania bude zmluva.

Predmet zákazky bude financovaný z prostriedkov štátneho rozpočtu, splatnosť faktúr je 30 kalendárnych dní odo dňa ich doručenia verejnému obstarávateľovi. Verejný obstarávateľ si vyhradzuje právo na základe výsledkov tohto postupu zadávania zákazky nevystaviť objednávku, resp. neuzavrieť zmluvu.

Preddavok ani zálohová platba sa neposkytuje.

Úhrada za predmet zákazky bude realizovaná formou bezhotovostného platobného styku prostredníctvom finančného úradu verejného obstarávateľa po dodaní predmetu obstarávania na základe objednávky v zmysle platnej zmluvy.

### VIII: DOPLŇUJÚCE INFORMÁCIE:

Dôvody na zrušenie použitého postupu zdávania zákazky:

Verejný obstarávateľ môže zrušiť použitý postup zadávania zákazky z nasledovných dôvodov:

* nebude predložená ani jedna ponuka,
* ani jeden uchádzač nesplní podmienky účasti,
* ani jedna z predložených ponúk nebude zodpovedať určeným požiadavkám vo výzve na predkladanie ponúk,
* ak sa zmenili okolnosti, za ktorých sa vyhlásilo toto verejné obstarávanie

V Bratislave, dňa ..........................

|  |
| --- |
| Ing. Martina Hrnčiarová |
|  |
| riaditeľka |
| odboru hospodárskeho zabezpečenia |
| sekcie ekonomiky MV SR |